Diari Oficial de la Generalitat Valenciana


Sumari del DOGV 2060, del 05-07-1993 (1993/828574)

CIRCULAR de 16 de juny de 1993, per al desplegament del Decret 20/1993,de 8 de febrer, del Govern Valencià.
-----------------------------------------------------------------------------------------------------------

### Dades del document

Número de DOGV
:   2060

Data del DOGV
:   05-07-1993

Secció del DOGV
:   ALTRES DISPOSICIONS

Número del document
:   1993/828574


Data del document
:   16-06-1993

Organisme emissor
:   Conselleria d'Economia i Hisenda

Tipus de document
:   Anunci

Anàlisi jurídica

Circular de 16 de juny de 1993, per al desplegament del Decret 20/1993, de 8 de febrer, del Govern Valencià.  
rimera. Ambit  
Els convenis que subscriguen les empreses públiques de la Generalitat Valenciana, és a dir, ens de dret públic i empreses mercantils, es troben sotmesos als aspectes formals i de publicitat establerts en l'article tercer del Decret 20/1993.  
Segona. Dels informes  
1. La tramitació dels convenis subjectes a l'àmbit d'aplicació del decret inclou l'emissió de diversos informes de caràcter preceptiu: l'article 2.3 exigeix l'informe del Registre de Convenis i l'article 6 l'informe del secretari general o de l'òrgan assimilat i el de la intervenció ' delegada corresponent. En determinats supòsits també poden quedar subjectes a l'informe a què es refereix l'article 39.1 de la Llei de la Generalitat Valenciana 7/1992, de 28 de desembre, de Pressupostos.  
El nombre i la diversitat de subjectes responsables dels informes n'exigeix l'ordenació en el temps i amb aquest fi es dicten les normes següents:  
. A) Quan s'haurà redactat un projecte de conveni, es trametrà al Registre de Convenis perquè n'emeta l'informe establert en l'article segon, apartat tres, del Decret 20/1993.  
B) Una vegada emès l'informe a què es refereix el paràgraf anterior,' s'emetran l?informe de la secretaria general o l'òrgan assimilat a què es refereix l'article 6.1.a) i l'informe de, la intervenció delegada corresponent a què es refereix l'article 6.1.b) i, si escau, l'informe a què fa referència l'article 39 de l'esmentada Llei de Pressupostos.  
C) En el cas que els convenis inclosos en l'àmbit d'aplicació del Decret 20/1993 estiguen subjectes a l'informe a què fa referència l'article 39 de l'esmentada Llei de Pressupostos, atès el caràcter vinculant d'aquest, l'interventor delegat en l'informe no es pronunciarà sobre l'apartat referent a l'«existència, en l'exercici en curs, de crèdit pressupostari adequat a la naturalesa econòmica de les obligacions», article . 6.1.b), primer guió.  
2. Els informes i les comunicacions a què es refereix el Decret 20/1993 s'hauran d'emetre, si no s'hi estableix cap altra cosa, en un termini màxim de deu dies.  
3. En el cas que els convenis a què es refereix el Decret 20/1993 s'hagen d'elevar al Consell de la Generalitat Valenciana perquè els autoritze, els ratifique o per qualsevol altra causa, s'hauran d'incloure en el corresponent expedient de tramesa tots els informes que s'hagen emès com a conseqüència del que, disposen el Decret 20/1993 o l'article 39 de l'esmentada Llei de Pressupostos.  
4. L'informe a què es refereix l'article 6.1.b) no haurà d'emetre's amb caràcter previ, en el supòsit que es tracte de convenis subscrits per entitats autònomes de caràcter mercantil, industrial, financer o anàleg. En aquest sentit, l'informe esmentat haurà d'incorporar-se al sistema de control financer previst en l'article 64 del text refós de la Llei de la Hisenda Pública', i l'emissió d'aquest serà responsabilitat dels òrgans encarregats de les auditories.  
Tercera. De les modificacions dels convenis  
Amb independència del que disposen els articles 4 i 8 de l?esmentat decret, les secretaries generals o els òrgans assimilats hauran de comunicar al Registre de Convenis, d'ofici o a instància d'aquest, qualsevol vicissitud que puga afectar el contingut, l?execució o l'acabament dels convenis.  
Quarta. De la inscripció en el registre  
A l'efecte del que disposa l'article 3 del Decret 20/1993, la inscripció en el registre dels convenis que se subscriguen en l'àmbit de l'esmentat decret s'haurà de subjectar a les regles següents:  
A) El conveni, una vegada subscrit, s'haurà de presentar en el registre en el termini de 15 dies, adjuntant-hi tots els informes que, si escau, s'hagen emès en conseqüència del que disposen el Decret 20/1993 o l'article 39 de la Llei de Pressupostos, sempre que aquests no s'hagen tramès prèviament al registre.  
B) L'absència dels informes preceptius, o el caràcter desfavorable d'aquests, suspendrà la inscripció en el registre. Amb aquesta finalitat, l'òrgan responsable d'aquest haurà de requerir els subjectes que el trameteren perquè corregesquen, en el termini de 10 dies, les deficiències.  
València, 16 de juny de 1993.- El Conseller d'Economia i Hisenda, Antonio Birlanga Casanova. El Conseller d'Administració Pública, Emèrit Bono i Martínez.